﻿ Operativ.am | ԱՄՆ զինվորականները հյուսիսից սպառնալիքները մեղմելու ուղիների մասին խորհրդատվություն են տալիս Սաուդյան Արաբիային
20 Սեպտեմբեր, 2019 2:00 ԱՄՆ
Ամերիկյան զինվորականները սաուդյան նավթային օբյեկտների վրա հարձակումից հետո հյուսիսից սպառնալիքները մեղմելու ճանապարհների մասին խորհրդատվություն են տալիս Սաուդյան Արաբիային, հայտնում է Reuters-ը։
Պենտագոնի ներկայացուցիչը հրաժարվել է տեղեկացնել, թե համարում են արդյոք ամերիկյան զինվորականները, որ անօդաչուների եւ հրթիռների օգտագործմամբ գրոհն իրականացվել է Իրանի տարածքից։ «Մենք չենք պատրաստվում իրադարձություններից առաջ ընկնել»,- հայտարարել է մամուլի քարտուղար Ջոնաթան Հոֆմանը՝ հավելելով, թե կան նշաններ, որոնք վկայում են, որ հարձակման մեջ Թեհրանն է մեղավոր։
Նշենք, որ ԱՄՆ-ը եւ Սաուդյան Արաբիան հարձակումների մեջ Իրանին են մեղադրում։ Վերջինը կտրականապես հերքում է մեղադրանքները։